Diari Oficial de la Generalitat Valenciana


Sumari del DOGV 5888, del 07-11-2008 (2008/12892)

RESOLUCIÓ de 21 d'octubre de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del Programa d'Especialització Professional en l'Àmbit de la Investigació, el Desenvolupament Tecnològic i la Innovació per a l'exercici 2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12687


Data del document
:   21-10-2008

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * reciclatge professional
    * relació indústria-investigació
    * canvi tecnològic
    * política d'investigació
    * suport econòmic
    * formació professional
    * innovació
    * empresa privada
    * ajuda pública

RESOLUCIÓ de 21 d'octubre de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del Programa d'Especialització Professional en l'Àmbit de la Investigació, el Desenvolupament Tecnològic i la Innovació per a l'exercici 2008. [2008/12954]  
De conformitat amb el que disposa l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article 1. Objecte i àmbit  
L'objecte de la present resolució és establir, juntament amb el que disposa l'Ordre de 12 de desembre de 2006, de la Conselleria d'Empresa, Universitat i Ciència, les bases reguladores i la convocatòria per a l'exercici 2008 de les ajudes previstes en el Programa d'Especialització Professional en l'Àmbit de la Investigació, el Desenvolupament Tecnològic i la Innovació.  
Article 2. Marc normatiu   
Les ajudes previstes en la present resolució es concediran d'acord amb el que s'establix en l'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA); en la Llei 38/2003, de 17 de novembre, General de Subvencions; en el Reglament CE número 1.083, del Consell d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, en el Reglament (CE) número 1.828/2006, que fixa les normes de desplegament per al Reglament (CE) núm. 1.083/2006; i en la resta de normativa sobre Fons Estructurals o altres matèries que hi siga d'aplicació.  
Les ajudes previstes no tenen la condició d'ajuda estatal, ja que es tracta de mesures generals en matèria d'educació per les quals cap empresa es veu afavorida en el sentit de l'article 87, apartat 1, del Tractat CE, i queden per tant subjectes a la Decisió de la Comissió N 234/2007- Foment de la I+D+i- Espanya; C (2008) 3930, de conformitat amb el que disposen els articles 87 a 89 del Tractat de la Unió Europea.   
Article 3. Línies pressupostàries  
L'import global màxim que es destinarà per a la concessió de les ajudes previstes en la present convocatòria, en l'anualitat 2008, és de 540.570,00 euros a càrrec de la línia pressupostària T6723000. L'esmentat import està supeditat a la liquidació dels compromisos degudament adquirits procedents de convocatòries anteriors.  
En qualsevol cas, es podrà incrementar el finançament quan es produïsca un augment del crèdit disponible, com a conseqüència d'altres convocatòries en què s'hagen presentat o resolt sol·licituds per import inferior a la despesa inicialment prevista o de les quals deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit. Les esmentades modificacions del pressupost estimat seran publicades en el Diari Oficial de la Comunitat Valenciana.  
Les ajudes previstes estan cofinançades, un 50% a través del Programa Operatiu FSE (Fons Social Europeu) de la Comunitat Valenciana 2007-2013: Eix 3, Augment i millora del capital humà- Tema prioritari 74, Desenvolupament del potencial humà en l'àmbit de la investigació i la innovació, en particular a través d'estudis de postgrau i formació d'investigadors, així com d'activitats en xarxa entre universitats, centres d'investigació i empreses.  
Article 4. Beneficiaris  
1. Podran acollir-se a estes ajudes entitats sense ànim de lucre i empreses amb seu social o delegació a la Comunitat Valenciana, sempre que els projectes objecte d'ajuda estiguen localitzats en el seu territori.  
2. Queden excloses de la condició de beneficiàries les societats civils, les comunitats de béns i les administracions públiques.  
3. Les condicions per a ser beneficiari s'hauran de mantenir fins al moment del pagament de la subvenció.  
4. Per a l'exercici de l'activitat, els beneficiaris hauran de disposar de les autoritzacions administratives preceptives, estar inscrits en els registres públics pertinents i complir qualssevol altres requisits exigits per les disposicions aplicables.  
5. No podran obtenir la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
Article 5. Sol·licitud de l'ajuda  
1. Presentació de sol·licituds.  
1.1. Sol·licitud normalitzada i documentació que ha d'acompanyar-la.  
1.1.1. Sol·licitud normalitzada.  
Els sol·licitants hauran de presentar una sol·licitud normalitzada que caldrà omplir utilitzant el programa informàtic que es pot descarregar des de l'adreça d'Internet de l'IMPIVA: http://www.impiva.es, o que es posarà a la disposició dels sol·licitants en qualsevol de les seus de l'IMPIVA que s'indiquen en articles posteriors.  
1.1.2. Documentació que ha d'acompanyar la sol·licitud normalitzada   
0.6.7.3. Memòria tècnica del projecte, segons model que pot obtenir-se descarregant-lo de l'adreça d'Internet de l'IMPIVA: http://www.impiva.es.  
3.3.3.9. Documentació relativa a la personalitat jurídica del sol·licitant:  
a) Quan es tracte d'una societat la inscripció de la qual siga obligatòria en el Registre Mercantil, l'IMPIVA obtindrà la informació relativa a la personalitat jurídica del sol·licitant, si bé podrà requerir directament al sol·licitant la presentació d'algun document concret.  
b) En el cas de sol·licitants la inscripció dels quals no siga obligatòria en el Registre Mercantil (entitats sense ànim de lucre, empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI, si és empresari individual.  
No caldrà la presentació d'esta documentació si ja està en poder de l'IMPIVA i es manté vigent; en eixe cas caldrà aportar declaració de vigència segons model disponible en l'adreça d'Internet de l'IMPIVA: http://www.impiva.es.  
3. A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.  
4. La presentació de la sol·licitud comporta l'autorització a l'IMPIVA, excepte manifestació del sol·licitant en contra, perquè demane els certificats a emetre per l'Agència Estatal de l'Administració Tributària, per la unitat recaptadora de la Hisenda Pública Valenciana i per la Tresoreria General de la Seguretat Social, en els quals s'acredite que el sol·licitant està al corrent de les seues obligacions amb eixes administracions. En qualsevol cas, l'IMPIVA es reserva el dret a requerir directament al sol·licitant en el cas que la informació obtinguda presente alguna incidència.  
5. Si la sol·licitud aportada fóra incompleta o presentara errors esmenables, es demanarà a l'interessat que en el termini de 10 dies esmene la falta o adjunte els documents preceptius, amb l'advertència que si no ho fa es considerarà que ha desistit de la seua sol·licitud.   
6. Els requeriments a què es fa referència en este article, així com qualsevol altre que poguera realitzar l'IMPIVA, podran efectuar-se per fax o per correu electrònic al número de fax o a l'adreça indicada pel sol·licitant en l'imprés de sol·licitud, sempre que quede constància de la recepció pel sol·licitant.   
7. Termini de presentació de sol·licituds  
El termini de presentació començarà el dia de publicació de la present resolució en el Diari Oficial de la Comunitat Valenciana (DOCV) i finalitzarà transcorreguts 15 dies hàbils, comptats a partir de l'endemà de la publicació en el DOCV. En tot cas, quan el dia concret de finalització del termini siga dissabte o inhàbil al municipi on residisca l'interessat, o a la seu de l'IMPIVA, es considerarà inhàbil a tots els efectes i es prorrogarà al primer dia hàbil següent.   
8. Lloc de presentació de sol·licituds  
8.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, en horari de 09.00 a 14.00 hores, de dilluns a divendres, i de 17.00 a 19.00 hores, de dilluns a dijous:   
- IMPIVA Alacant-Oficina Prop: c/ Churruca, 29, 03076 Alacant.  
- IMPIVA Castelló-Oficina Prop: av. dels Germans Bou, 47, 12446 Castelló de la Plana.  
- IMPIVA València: plaça de l'Ajuntament, 6, 46549 València.  
8.2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'opte per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.  
Article 6. Avaluació de sol·licituds  
1. Les ajudes es concediran sota el règim de concurrència competitiva, per mitjà d'una comparació de les sol·licituds presentades en la qual s'aplicaran els criteris de valoració fixats en el programa i s'establirà una prelació, respectant els límits pressupostaris.  
2. L'òrgan competent per a la Instrucció del procediment de concessió de les ajudes emmarcades en la present resolució serà la Direcció d'Infraestructures Tecnològiques i Servicis de l'IMPIVA, a través de l'Àrea de Xarxes d'Innovació i Tecnologia de l'IMPIVA.  
Article 7. Concessió de les ajudes  
L'òrgan instructor verificarà prèviament, de cada sol·licitud, el compliment dels requisits que per a ser beneficiari s'establixen en la convocatòria i en cas que hi de resulte favorable procedirà a l'anàlisi dels projectes presentats i a l'aplicació dels criteris de valoració. Posteriorment els projectes seran sotmesos a una comissió presidida pel director general de l'IMPIVA i composta pel personal tècnic que este designe, que elevarà proposta de concessió a la presidenta de l'IMPIVA.   
La presidenta de l'IMPIVA resoldrà l'adjudicació de les ajudes mitjançant una resolució, on se'n fixarà expressament la quantia i s'incorporarà, si és el cas, les condicions i obligacions a què haja d'ajustar-se el beneficiari.   
La resolució dictada per la presidenta posarà fi a la via administrativa i el contingut serà notificat de manera individualitzada a cada interessat.  
Les subvencions concedides seran publicades en el Diari Oficial de la Comunitat Valenciana (DOCV) amb indicació del programa i crèdit pressupostari a què s'imputen, el beneficiari, la quantitat concedida i la finalitat o finalitats de la subvenció.  
D'acord amb el que preveu la Llei d'Hisenda Pública de la Generalitat Valenciana, si l'ajuda supera el milió d'euros per perceptor, caldrà l'autorització del Consell; si supera la quantia de 250.000 euros caldrà donar compte a este òrgan.  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar la quantia màxima del crèdit fixat en la convocatòria, amb indicació de la puntuació obtinguda per cadascuna, perquè en cas de renúncia d'algun beneficiari i d'alliberament de crèdit suficient, puguen ser ateses per orde de puntuació.  
Article 8. Projectes que reforcen la política social  
D'acord amb els criteris de valoració que s'establixen en el programa, tindran preferència en l'adjudicació, en cas d'empat, els projectes presentats i/o dirigits a aquelles entitats que acrediten ocupar un percentatge de treballadors discapacitats superior respecte a la plantilla de l'empresa que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana.   
Així mateix, es valoraran positivament els projectes presentats i/o dirigits a determinades categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o introduir-se en el mercat laboral.  
Article 9. Obligacions dels beneficiaris   
Seran obligacions del beneficiari les establides a continuació, i l'incompliment podrà originar-ne la minoració o revocació i, si és el cas, el reintegrament de les ajudes percebudes i l'exigència de l'interés de demora des del moment del pagament de la subvenció, en els termes que preveu la legislació sobre subvencions:  
a) Realitzar l'activitat objecte de la subvenció fins al 31 de desembre de 2008 i acreditar-ne la realització fins al 15 de gener de 2009. L'acreditació de les despeses i inversions es farà per mitjà de la presentació de la totalitat de justificants de despesa i pagament.  
b) Complir les obligacions fiscals i amb la Seguretat Social, de manera que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria; i l'acreditació de la seua personalitat jurídica referida al moment de la sol·licitud de l'ajuda. Quan l'ajuda s'atorgue a una societat en constitució, en cap cas se'n pagarà l'import abans que la societat estiga constituïda i inscrita en el registre corresponent, per a l'acreditació de la qual cosa es fixarà un termini.  
c) Actualitzar qualsevol documentació presentada que haguera experimentat alguna modificació.  
d) Respondre de la veracitat dels documents aportats i, en general, de la informació facilitada.  
e) Respectar la normativa mediambiental vigent, de manera que s'assegure el desenvolupament dels objectius del projecte subvencionat dins d'un marc de desenvolupament sostenible i del foment a la protecció i millora del medi ambient, tal com es recull en l'article 6 del Tractat de la Unió Europea.  
f) Conservar els documents justificatius de la realització del projecte i els relacionats amb les despeses i pagaments i amb les auditories corresponents durant un termini de 15 anys, o durant un termini més gran, mentre puguen ser objecte de comprovació i control. Es conservaran els originals dels documents, o les còpies certificades d'acord amb els originals, sobre suports de dades generalment acceptats.  
g) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
h) Garantir que el projecte subvencionat no patisca, abans de transcorreguts cinc anys des de l'acabament, una modificació substancial, entenent per esta aquella que n'afecte la naturalesa o les condicions d'execució, o que atorgue avantatges indeguts a una empresa o a un organisme públic, o bé que es derive d'un canvi en la naturalesa de la propietat d'una infraestructura o del cessament d'una activitat productiva; així mateix, haurà de mantenir durant un termini de cinc anys les inversions materials i immaterials subvencionades.  
i) Fer públic que el projecte subvencionat ha obtingut ajuda dels fons estructurals. Per a això:  
1. Totes les mesures d'informació i publicitat inclouran els elements següents:  
1.1. L'emblema de la Unió Europea segons les normes establides en l'annex del Reglament CE 1.828/2006, així com la referència «Unió Europea», sense acrònims.  
1.2. Referència «Fons Social Europeu», sense acrònims.  
1.3. Declaració «El Fons Social Europeu invertix en el teu futur».  
Els apartats 1.2. i 1.3. no seran aplicables en cas d'articles promocionals de dimensió reduïda.  
2. La inclusió en els certificats d'assistència expedits a l'alumne de:  
- Una declaració en què s'informe que el projecte ha sigut cofinançat pel Fons Social Europeu.  
- L'emblema del Fons Social Europeu, amb les característiques del punt 1 anterior.  
3. En el material didàctic elaborat per al curs i en la resta de documentació generada per a la gestió i exercici de l'activitat, s'inclourà l'emblema del Fons Social Europeu, amb les característiques del punt 1 anterior.  
4. Durant l'execució del projecte, el beneficiari col·locarà un cartell anunciador del curs en un lloc visible per a l'alumne, en què s'informe que el projecte ha sigut cofinançat pel Fons Social Europeu i s'incloga l'emblema del Fons Social Europeu, amb les característiques del punt 1 anterior i que ocupe com a mínim un 25% d'este.  
j) Els beneficiaris, amb caràcter general en totes les accions relacionades amb l'objectiu del programa i, en particular, amb les activitats que generen els projectes subvencionats, en són responsables de la difusió, i han de fer coneixedor i partícip l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del desenvolupament d'estes, inclosa la difusió dels resultats en suports físics o electrònics, per a la qual cosa han d'utilitzar la normativa d'imatge que determine l'IMPIVA.  
k) Les actuacions subvencionades no hauran de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat, o orientació sexual. Així mateix, facilitaran, o almenys no impediran, l'accessibilitat per a les persones discapacitades.  
l) Facilitar a l'IMPIVA la informació relativa a indicadors financers, de producció o resultats, que permeten mesurar l'avanç enfront de la situació de partida descrita pel beneficiari en la memòria del projecte, com a conseqüència de la seua execució.  
m) Comunicar altres ajudes públiques o privades que haguera obtingut o sol·licitat per als mateixos costos. En cas de concurrència amb altres ajudes, la suma d'estes no podrà superar el cost de realització del projecte.   
n) Complir totes les obligacions que s'establixen en la normativa d'aplicació especificada en l'article 2 d'esta resolució.  
Article 10. Justificació de despeses i pagaments  
1. La justificació de l'ajuda haurà de fer-se d'acord amb les instruccions aprovades per resolució del director general de l'IMPIVA que seran publicades en l'adreça d'Internet de l'IMPIVA: http://www.impiva.es Amb caràcter general, es consideren justificants de despesa les factures i documents de valor probatori equivalent. El beneficiari haurà d'aportar com a mínim un 60% de justificants de despesa del projecte perquè l'IMPIVA procedisca a certificar l'ajuda, sense perjudici que es realitzen posteriors accions de comprovació per a verificar que el projecte subvencionat s'ha realitzat en la totalitat. La no-presentació d'este percentatge mínim donarà lloc a la revocació de la subvenció per la no-realització del projecte; no obstant això, si hi haguera una causa degudament justificada i acceptada per l'IMPIVA, es procediria a la corresponent minoració de l'ajuda. Amb caràcter general, es podrà admetre fins un 30% de disminució en la justificació en cada concepte incentivable, compensable amb increments en altres conceptes, sempre que no s'altere la naturalesa del projecte.  
A l'efecte de justificació es considerarà que el projecte subvencionat s'ha realitzat sempre que les despeses hagen sigut totalment pagades amb anterioritat a la finalització del termini de justificació. Els pagaments només s'admetran si estan realitzats a través d'una entitat financera i la seua justificació s'efectuarà mitjançant la presentació del moviment bancari que acredite l'eixida efectiva dels fons.  
En la justificació dels costos indirectes i despeses de personal el beneficiari en realitzarà la imputació basant-se en un mètode just i equitatiu, degudament explicitat.  
2. La data dels justificants de despesa haurà d'estar compresa entre l'1 de gener de 2008 i el 31 de desembre de 2008. La data límit dels justificants de pagament serà el 15 de gener de 2009.  
3. L'IMPIVA podrà demanar als beneficiaris que realitzen la justificació de les despeses i pagaments mitjançant l'aportació d'un informe d'auditoria, realitzat de conformitat amb l'Ordre del Ministeri d'Economia i Hisenda 1.434/2007, de 17 de maig (BOE núm. 125).  
4. Les factures presentades per a la justificació dels projectes hauran de complir el que disposa el Reial Decret 1.496/2003, de 28 de novembre, i la resta de normativa vigent.   
5. Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns o prestació de servicis per empreses de consultoria o assistència tècnica, el beneficiari haurà d'aportar també justificació de la sol·licitud de com a mínim tres ofertes de diferents proveïdors, llevat que per les especials característiques de les despeses subvencionables no hi haja al mercat suficient nombre d'entitats que el subministren o presten, i així es faça constar en un informe. L'elecció entre les ofertes presentades haurà de recaure en la més econòmica i se n'haurà de justificar l'elecció en un altre sentit.   
La no-presentació dels informes a què fa referència el paràgraf anterior, o la insuficiència d'estos, podrà originar la no-consideració del cost subvencionable, o una minoració o revocació de l'ajuda concedida, sense perjudici de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular d'acord amb esta la subvenció concedida.  
6. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser aprovada per l'IMPIVA. S'entén per empreses o entitats vinculades aquelles en què el beneficiari o un soci, o grup de socis, puga exercir, directament o indirectament, una influència dominant; o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió de com a mínim un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa i, en tot cas, en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny.  
7. Es permet que el beneficiari subcontracte les activitats subvencionades en els termes que preveu l'article 29 de la Llei 38/2003, de 17 de novembre, General de Subvencions, fins un 50% del seu import.  
Les despeses relatives als subcontractes hauran de complir les condicions següents:  
a) No podran augmentar el cost d'execució de l'operació sense un valor afegit.  
b) No es podrà subcontractar amb intermediaris o assessors quan el pagament consistisca en un percentatge del cost total de l'operació, llevat que el beneficiari justifique l'esmentat pagament en relació amb el valor real del treball realitzat o els servicis prestats. Així mateix, tampoc es podrà subcontractar amb entitats vinculades de les definides en l'apartat anterior, excepte autorització prèvia i expressa de l'IMPIVA.  
Article 11. Pagament de les ajudes  
L'IMPIVA procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles.  
Article 12. Entitats col·laboradores i assistència tècnica  
L'IMPIVA podrà subscriure convenis o contractes amb entitats perquè, actuant en nom seu i pel seu compte, entreguen i distribuïsquen els fons als beneficiaris o col·laboren en la gestió de les ajudes convocades, o bé perquè l'assistisquen en determinades funcions auxiliars a la gestió dels expedients.  
Article 13. Control i verificació  
Tant el beneficiari com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA, com per qualsevol òrgan de la Unió Europea i els seus representants autoritzats de l'administració central de l'Estat i de la Generalitat, i hauran de facilitar en tot moment tota la informació que se sol·licite en l'exercici de les esmentades actuacions i, en especial, posar-ne a la disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions in situ de determinats projectes, la mostra dels quals s'obtindrà a partir d'un mètode de mostratge aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1828/2006.  
Article 14. Minoració i revocació de l'ajuda. Reintegrament  
L'incompliment pel beneficiari de qualsevol de les obligacions establides en esta resolució podrà originar la minoració o la revocació de l'ajuda segons les circumstàncies ocorregudes i la valoració d'estes circumstàncies. En el cas que l'ajuda haguera sigut ja pagada, el beneficiari haurà de procedir al reintegrament de la quantitat percebuda juntament amb els interessos de demora des del moment del pagament de la subvenció, en la forma prevista en la legislació sobre subvencions. De conformitat amb esta normativa, l'incompliment de l'obligació de reintegrament tindrà, entre altres efectes, la impossibilitat de ser beneficiari en successives convocatòries, sempre que es trobe en període executiu.   
Disposició final  
Es faculta el director general de l'IMPIVA per a dictar les resolucions necessàries per al desplegament, l'eficàcia i l'execució de la present convocatòria.   
València, 21 d'octubre de 2008.- La presidenta de l'IMPIVA: Belén Juste Picón.  
Annex  
Programa d'Especialització Professional en l'Àmbit de la Investigació, el Desenvolupament Tecnològic i la Innovació  
Objecte  
Desenvolupar el potencial humà en l'àmbit de la investigació, el desenvolupament tecnològic i la innovació mitjançant activitats d'especialització que contribuïsquen a disposar de més i millor personal qualificat en les indústries de la Comunitat Valenciana.  
Actuacions a subvencionar  
Es donarà suport la realització de cursos d'especialització professional per a l'adquisició i el desenvolupament de coneixements, tècniques i habilitats en aspectes tecnològics i sectorials en els quals siga evident la necessitat expressada per un col·lectiu empresarial i l'absència d'alternatives oferides pels sistemes educatius o de capacitació professional. Els cursos estaran dirigits a postgraduats mitjans o superiors desocupats i tindran una duració mínima de 300 hores. Es requerirà un mínim de 8 alumnes matriculats per a iniciar-los.   
Tipus d'ajuda  
Subvenció a fons perdut de fins al 100% dels costos subvencionables.  
Criteris de valoració   
Atendran a la següent classificació i ponderació:  
Qualitat del projecte: 40 punts.  
- Definició, contingut, avaluació i seguiment del projecte: 8 punts.  
- Nivell d'especialització en sectors productius d'especial implantació a la Comunitat Valenciana: 8 punts.  
- Nivell tecnològic i expressió de necessitat del col·lectiu empresarial: 8 punts.  
- Singularitat i inexistència d'ofertes semblants al mercat: 8 punts.  
- Experiència i qualificació dels docents: 4 punts.   
- Ús de metodologies actives i pràctiques, de recursos complementaris (tallers, aplicació pràctica en planta, etc.) i la seua adaptació a l'alumne: 4 punts.  
Viabilitat tècnica i economicofinancera: 10 punts.  
- Coherència del pressupost del projecte amb els objectius a aconseguir: 5 punts.  
- Dimensió equilibrada dels diferents tipus de costos de l'activitat: 5 punts.  
Característiques del sol·licitant: 40 punts.  
- Experiència en formació industrial: 15 punts.  
- Capacitat per a dur a terme les activitats formatives proposades pel que fa a la disponibilitat i qualitat d'instal·lacions, personal i recursos propis suficients per a la docència i la gestió de la formació. Entitats amb certificats de qualitat en la formació: 15 punts.  
Aspectes socioeconòmics: 10 punts.  
- Àrea d'activitat i experiència general en el desenvolupament d'activitats d'investigació i innovació i, en particular, en formació d'investigadors i en activitats en xarxa entre centres d'investigació i empreses: 10 punts.  
Aspectes socioeconòmics: 10 punts.  
- Oportunitat que per al teixit empresarial dels sectors d'activitat del beneficiari i per a la societat representa el projecte: 4 punts.  
- Contribució del projecte a la sensibilització entre les empreses sobre l'adopció de mesures per a evitar el canvi climàtic, així com el desenvolupament de bones pràctiques en gestió mediambiental: 3 punts.  
- Sol·licituds presentades per entitats que hagen superat en la seua plantilla, respecte a l'any anterior, els mínims exigits per la normativa sobre integració laboral de discapacitats o que tinguen un pla d'igualtat d'oportunitats entre dones i homes, per entitats amb ubicació en zones geogràfiques d'interés preferent, o amb projectes que representen increment de l'ocupació: 3 punts.  
Despeses a subvencionar  
01. Servicis externs  
- Material didàctic, promoció, comunicació, assegurances dels alumnes, traducció simultània, lloguer d'equips i aules, cost de servicis d'assessoria en relació amb l'acció formativa, despeses per trasllats i allotjament d'alumnes i professorat amb motiu de l'acció formativa (en el cas d'alumnes, relatiu a visites o sessions que se celebren fora del lloc habitual on es desenvolupe el curs).   
- Podrà considerar-se personal formador extern.  
03. Recursos humans   
- Personal formador propi que podrà ser imputat en la totalitat quan es dedique íntegrament al projecte, o bé parcialment d'acord amb la seua dedicació horària a este respecte al total d'hores treballades.  
- Despeses de direcció i coordinació del curs amb la limitació de fins al 10% dels costos subvencionables.  
- Personal propi d'administració, gestió i servicis auxiliars necessaris per al desenvolupament del projecte amb la limitació de fins al 10% dels costos subvencionables, que podrà ser imputat en la totalitat quan es dedique íntegrament al projecte, o bé parcialment d'acord amb la seua dedicació horària a este respecte al total d'hores treballades.  
07. Altres   
Realització d'informes d'auditoria sobre els comptes justificatius de la despesa, sempre que siguen requerits per l'IMPIVA.   
Altres obligacions  
- Les persones inscrites en activitats formatives són beneficiàries d'una ajuda del Fons Social Europeu. En cap cas podran gaudir simultàniament de dues ajudes d'este fons.   
- Els alumnes seran residents a la Comunitat Valenciana.  
- En l'admissió d'alumnes, els beneficiaris hauran de tenir en consideració les polítiques horitzontals en matèria d'igualtat d'oportunitats. En particular, es tindrà en compte l'accessibilitat de les persones discapacitades a l'entorn on es desenvolupe el curs.  
- Les accions formatives hauran d'haver conclòs com a límit el 31 de desembre de 2008.  
- Els cursos d'especialització professional hauran d'incloure aspectes sobre el desenvolupament sostenible i la protecció i millora del medi ambient.  
- Els cursos d'especialització professional disposaran d'una assegurança d'accident per a la cobertura dels alumnes durant el període de duració d'estos.  
- Les activitats formatives tindran sempre caràcter gratuït per als alumnes. Les entitats beneficiàries podran sol·licitar als alumnes el pagament d'una fiança que se'ls tornarà en finalitzar l'activitat, excepte en cas d'abandó (sempre que este no siga motivat per qualsevol causa que, segons el criteri de l'entitat beneficiària, estiga suficient justificada).   
- Els beneficiaris que organitzen activitats d'especialització professionals a què dóna suport l'IMPIVA seran responsables:  
· De realitzar una adequada i suficient promoció de les seues activitats, atenint-se a la normativa d'imatge que determinen l'IMPIVA i el Fons Social Europeu, i d'utilitzat esta imatge en tota la documentació relacionada amb les accions formatives.  
· De l'execució i el desenvolupament de les activitats formatives, de les compres que puga realitzar i de les relacions amb el professorat, l'alumnat i l'IMPIVA. Esta responsabilitat no podrà ser delegada en cap persona o cap entitat aliena a la beneficiària directa de les ajudes.  
· De la informació als qui sol·liciten accedir com a alumnes, de l'establiment de sistemes i criteris equitatius de selecció dels alumnes, dels sistemes de control i avaluació de l'assistència i aprofitament dels alumnes durant els cursos i en el moment de la seua finalització, i del seguiment i servicis a l'alumnat després de la finalització de l'activitat formativa.   
· De l'aplicació dels formularis, procediments, models i terminis de gestió de les activitats que l'IMPIVA dispose, a fi de satisfer els requeriments de control del Programa Operatiu del Fons Social Europeu de la Comunitat Valenciana.  
· De la sol·licitud per escrit de l'autorització de l'IMPIVA per a qualsevol reformulació del projecte objecte d'ajuda.